**ВПИСВАНЕ НА ПРОМЯНА В ОБСТОЯТЕЛСТВАТА ЗА КАТЕГОРИЗИРАНИ ТУРИСТИЧЕСКИ ОБЕКТИ В НАЦИОНАЛНИЯ ТУРИСТИЧЕСКИ РЕГИСТЪР**

**Начин на заявяване на услугата. Изисквания и условия.**

При промяна на вписаните обстоятелства в Националния туристически регистър (НТР), вписаното лице подава чрез общинска администрация до кмета на община Видин, заявление по образец в **едномесечен срок** от настъпването на промяната.

**Процедура**

**Към заявлението се прилагат документи, удостоверяващи настъпилата промяна.**

При процедура **промяна на вписани обстоятелства**, определената категория на туристическия обект се запазва. Издава се ново удостоверение (с отразени променени обстоятелства, заявени от лицето). При получаване на новото удостоверение, лицето връща предходно издаденото.

Вписванията в Националния туристически регистър се извършват служебно от оправомощени от кмета на община Видин длъжностни лица. В НТР се водят всички изменения на вписаните обстоятелства.

Не се извършва промяна на вписаните обстоятелства в Националния туристически регистър (НТР) **при промяна във вида на туристическия обект.** В тези случаи категорията на туристическия обект се прекратява и се определя нова по реда на чл.129 от Закон за туризма.

**Такси:**

За вписване в НТР на настъпили промени в обстоятелствата за категоризирани обекти и регистрирани лица се събира такса съгласно „Тарифа за таксите, които се събират по Закона за туризма“, приета с ПМС № 118 от 01.04.2021 г. (обн. ДВ, бр. 28 от 06.04.2021 г.)

Таксата включва и издаването на категорийна символика – удостоверение, отразяващо променените обстоятелства.